קרן אור ביום גשום – Freyja's Dream
freyjasdreammakeupBobbi Brown, estee lauder, גלוס, היילייטר, ליפגלוס, צללית, שימר10 תגובות
כאב הראש מלפני שבוע הפך לסחרחורת שהורידה אותי לברכיים במטבח אתמול. ברגע הזה הבנתי שאת כל הסידורים והיציאות מהבית אאלץ לדחות לטובת החלמה. את הפגישות שיכולתי להעביר לסלון, העברתי. האף הסתום וכאב הגרון חיזקו את ההחלטה וכך נשארתי לי בבית.
לא נשאר לי יותר מדי חשק לעבור לבגדים ייצוגיים ובחרתי להישאר בפיג'מה מגניבה, אחרי הכל זה הסלון שלי! אבל גוון העור האפור והחולה שלי ביקש כיסוי מינימלי, לאחד קצת את הזוועה וכך נולד לו האיפור ליום מחלה.
המייקאפ הקבוע שלי עורבב עם לחיצה אחת מה Illuminating Moisture Balm של חברת Bobbi Brown, המוכר גם כקרם סינדרלה. זהו קרם לחות נפלא עם הארה עדינה וטבעית. לא שימר, לא פרוסט, לא גליטר – מראה של עור מואר מבפנים. הוא לא שומני, בעל ניחוח צמחי מטריף לחלוטין (ותמציות ליצ'י, קפאין ושמנים מפנקים) ומשמש גם כמוצר הארה, גם כלחות ואפילו כפריימר. הוא מושלם לערבוב עם המייקאפ, להנחה מתחתיו או מעליו (השיטה הפחות האהובה עלי). אם העור שלכן דהוי, קצת יבש, אפרורי זה המוצר בשבילכן.
מחירו בהחלט מעיד על מוצאו, 385 ל30 מ"ל מוצר. אאוץ' בובי…
את ההארה המשכתי גם על הנקודות הגבוהות בפנים בעקבות טרנד הסטרובינג שנמצא בכל מקום. לא התחברתי כל כך לקונטורינג כי אני עצלנית ולא מתרגלת מספיק את יצירת המראה הטבעי ותמיד נתקעת עם פנים בגוון בוץ. סטרובינג נולד בדיוק בשבילי. בכל פעם שאני משתמשת במוצרי הארה מחמיאים לי על מראה ערני, רענן וצעיר ואני מאמצת!
את הבמה לאיפור היומי נתתי ל Shimmer Brick Compact של חברת Bobbi Brown בגוון הכי יפה שקיים, Pink Quartz. חמישה פסים ורודים חומים שימריים במיוחד מתערבבים ביחד לגוון ורוד להארה נוצצת. קל מאוד להגזים איתו ולהישאר עם כתמים ורודים נוצצים, תערבבו בעדינות ונערו את המברשת. בעלות עור מחוספס ונקבוביות בעלות נוכחות לא יהנו ממנו, הוא מדגיש "פגמים" בולטים.
מחירו 235 ש"ח והוא קיים בגוונים נוספים, כל אחת תמצא את האחד שלה!
שיתוף הפעולה של בית האופנה Courreges עם בית Estee Lauder נער את הנפטלין מהחברה. האריזות המדליקות והגוונים שבקולקציה שיגרו אותנו היישר לשנות ה60 והאובססיה העתידנית.
את הצללית בגוון Aqua Silver לא חיבבתי במבט הראשון וגם לא בשני וגם לא בסווץ'. הוא אומנם מאוד מיוחד ובוהק אבל כצללית בודדת על העפעף הוא לא מחמיא ונראה מיושן. אבל בשילוב גוונים אדמה טבעיים, כדגש במרכז העפעף, הוא מצוין בהארה וברק. את הצללית אפשר להניח עם מברשת יבשה לשטיפת גוון עדינה ונוצצת, או עם מברשת רטובה לגוון אטום ובוהק יותר.
מחיר הצללית 195 ש"ח.
הגלוס לשפתיים Lip Visor מגיע באריזה מגניבה ושקופה עם מרכז לחיץ בגוון Coral Mini. הגוון קורל כמעט אטום, דביק למדי אבל מעניק לחות. המרקם קצת מיושן בעיני, כיום קיימים מוצרים דביקים פחות עם ברק מרשים, תתקדמו. אבל הגוון רענן ומוסיף קצת צבע משמח!
מחירו 190 ש"ח.
מינימום מוצרים, מקסימום רעננות, הפגישה הסתיימה ואני חזרתי למיטה לבינג' של סדרות ותה.
<span dir=rtl>10תגובות ל‘קרן אור ביום גשום’</span>
27/10/2015 ב- 3:35 pm
הצילומים שלך תמיד מגניבים אותי. בא לי לקנות הכל בגללך.
27/10/2015 ב- 4:56 pm
תודה רבה נפלאה שאת! נדירה! מהממת!
27/10/2015 ב- 4:41 pm
מהממת כהרגלך! אהבתי את כל המוצרים שבקרת ובהחלט אקנה לעצמי כמה מהם!
27/10/2015 ב- 4:55 pm
תודה רבה מקסימתי! השימר של בובי צורח את שמך!
27/10/2015 ב- 5:27 pm
אני – רק שאלה! 😉 ציינת שהמשכת את ההארה בנקודות הגבוהות בפנים – פשוט הנחת את השימר?
והתמונות מדהימות, את יפיפיה גם כשאינך חשה בטוב :-*
27/10/2015 ב- 5:41 pm
אכן! אחרי שהוספתי קצת קרם מאיר למייקאפ הנחתי את השימר בריק על עצמות הלחיים, מעל לגבות, על גשר האף ובקשת הקופידון.
תודה רבה מקסימתי!
29/10/2015 ב- 11:42 am
כמה יפה ועדינה את נראית אהובה! הקרם ממש מסקרן, אבל וואו, המחיר באמת אאוץ'…
פינגבאק: Hi (ghlight) , I'm back! – Freyja's Dream